Rosamund Pike

Rosamund Mary Ellen PikeRosamund Mary E Pike. England and Wales Birth Registration Index 1837–2008, FamilySearch. Retrieved 21 November 2014.Talk:Rosamund Pike#Second middle name (lahir 27 Januari 1979) ialah seorang pelakon Inggeris. Kredit layar pertamanya adalah pada tahun 1998 untuk filem televisyen, A Rather English Marriage dan beliau mula mendapat perhatian apabila dipilih ketika berumur 21 tahun sebagai gadis Bond, Miranda Frost dalam Die Another Day (2002).  Beliau memenangi Anugerah BIFA bagi kategori Pelakon Wanita Sokongan Terbaik pada tahun 2004 untuk filem The Libertine; dan juga menerima pencalonan BIFA untuk lakonannya sebagai Helen dalam An Education (2009) dan Lisa dalam Made in Dagenham (2010).

Penmapilan filem yang lain termasuk sebagai Jane Bennet dalam Pride & Prejudice (2005), Fracture (2007), Barney's Version (2010) dan Gone Girl (2014). Lakonannya sebagai Amy Elliott Dunne dalam Gone Girl mendapat pujian kritis dimana beliau mendapat pencalonan pelbagai anugerah.

Di televisyen, Pike melakonkan watak Gudrun Brangwen dalam Women in Love pada tahun 2011. Di pentas, beliau berlakon di West End untuk beberapa produksi termasuk Hitchcock Blonde pada tahun 2003, Summer and Smoke pada tahun 2006, Gas Light pada tahun 2007 dan Hedda Gabler pada tahun 2010.

Kehidupan awal
Pike dilahirkan di Hammersmith, London, satu-satunya anak kepada penyanyi opera, Caroline (née Friend) dan Julian Pike. Bapa Pike adalah profesor muzik dan ketua Kajian Opera di Birmingham Conservatoire.

Keluarga Pike menjelajah seluruh Eropah sehingga beliau berumur tujuh tahun, mengikuti ibu-bapanya dimana-dimana sahaja mereka melakukan persembahan. Pike mendapat biasiswa ke Sekolah Badminton di Bristol, dan ketika muncul sebagai Juliet dalam sebuah produksi Romeo dan Juliet di National Youth Theatre, beliau dijumpai oleh seorang agen yang membantunya memulakan karier profesional.

Selepas ditolak oleh setiap sekolah pentas yang dimohonnya, beliau mendapat tempat di Kolej Wadham, Oxford dimana beliau menamatkan pengajian. Beliau mengambil cuti setahun untuk mengejar karier lakonan, mendapat pengalaman pentas dalam Skylight, All My Sons dan beberapa lakonan oleh Shakespeare; beliau mendapat ijazah kelas Kedua Atas pada tahun 2001.

 Karier 

Semasa beliau masih di Oxford, Pike berlakon dan mengarah pelbagai lakonan pentas termasuk satu oleh Simon Chesterman.Review of "Everything Before the 'But' Is a Lie" in the "Daily Info, Oxford". Beliau juga membuat penampilan di dalam drama televisyen British termasuk A Rather English Marriage (1998), Wives and Daughters (1999) dan Love in a Cold Climate (2001), sebuah minisiri berdasarkan Nancy Mitford, The Pursuit of Love dan Love in a Cold Climate. Beliau juga muncul sebagai Sarah Beaumont di dalam sebuah episod siri Foyle's War.


Selepas menamatkan pengajian, beliau mempertimbang untuk bekerja di kedai buku Waterstone kerana kekurangan peluang lakonan tetapi beliau ditawarkan peranan sebagai gadis Bond dalam Die Another Day. Beliau juga muncul dalam rancangan istimewa, Bond Girls Are Forever dan penghormatan BAFTA untuk siri James Bond. Pike kemudiannya berlakon sebagai Elizabeth Malet dalam The Libertine (2004), juga dibintangi Johnny Depp, dan beliau memenangi anugerah Pelakon Wanita Sokongan Terbaik di Anugerah Filem Bebas British. Pada tahun yang sama, beliau melakonkan watak Rose dalam The Promised Land, sebuah filem tentang Israel, dan membintangi sebagai Samantha Grimm dalam Doom. Pada tahun 2005, beliau muncul sebagai Jane dalam Pride & Prejudice. Pike kemudiannya membintangi Fugitive Pieces. Beliau juga membintangi Fracture bersama Anthony Hopkins dan Ryan Gosling.

Kredit pentas beliau termasuk Hitchcock Blonde oleh Terry Johnson (dalam peranan yang memerlukan beliau untuk muncul bogel sepenuhnya dan hanya memakai sepasang kasut tumit tinggi)Mail on Sunday, 18 October 2009. dan Summer and Smoke, kedua-duanya di West End dan Gaslight di Old Vic Theatre. Pike berkata beliau akan gembira untuk melakukan sekurang-kurangnya satu lakonan pentas setiap tahun. Pada tahun 2009, beliau berlakon dalam Madame De Sade.
Beliau muncul dalam filem British, Made in Dagenham dan filem Kanada, Barney's Version dimana beliau berlakon sebagai Miriam. Pada tahun 2010, beliau membintangi produksi Hedda Gabler.
Pike menyuarakan watak utama dalam filem Jackboots on Whitehall dan meminjam suaranya untuk siri baru buku audio James Bond, menyuarakan The Spy Who Loved Me. Pada tahun 2010, Pike melakonkan watak Pussy Galore di dalam adaptasi BBC Radio 4, Goldfinger. Pada tahun 2011, Pike melakonkan watak Kate Sumner dalam Johnny English Reborn. Filem ini merupakan sekuel filem 2003, Johnny English dan mencapai kejayaan box office, mengutip lebih daripada $160 juta.

Pada tahun 2012, beliau melakonkan watak Ratu Andromeda dalam Wrath of the Titans. Walaupun filem ini kurang diterima baik oleh pengkritik, ia mencatat lebih daripada $300 juta dan pengkritik menganggap lakonannya sebagai salah satu kemuncak filem ini. Beliau juga membintangi sebagai Helen Rodin dalam Jack Reacher, sebuah adaptasi novel One Shot oleh Lee Child. Filem ini mendapat penerimaan positif dan mengutip lebih daripada $218 juta.

Selepas peranan sokongan dalam The World's End (2013), Pike merupakan watak utama dalam Gone Girl (2014), adaptasi dari novel Gillian Flynn dengan tajuk yang sama. Juga dibintangi Ben Affleck, Pike berlakon sebagai Amy Dunne.  Filem ini merupakan satu kejayaan box office, mengutip lebih daripada $356 juta. Filem ini dan lakonan Pike mendapat pujian meluas daripada pengkritik. 

Sejak tahun 2015, beliau menyuarakan watak Lady Penelope Creighton-Ward dalam Thunderbirds Are Go dihasilkan oleh ITV.

Kehidupan peribadi
Semasa di Oxford, Pike mempunyai hubungan dengan pelakon dan pelajar, Simon Woods yang berkekalan selama dua tahun. Walaupun berpisah, kedua-dua mereka kemudiannya berlakon sebagai Jane Bennet dan Charles Bingley dalam Pride & Prejudice. Pada tahun 2007, Pike mempunyai hubungan dengan pengarah filem, Joe Wright, tetapi membatalkan perkahwinan pada tahun 2008. Sejak bulan Disember 2009, beliau mempunyai hubungan dengan Robie Uniacke, seorang penyelidik matematik. Mereka mempunyai dua orang anak, Solo (lahir 6 Mei 2012) dan Atom (lahir 2 Disember 2014).

Filmografi

Filem
 Tahun Tajuk PerananNota 2002 Die Another Day Miranda Frost  2002 Bond Girls Are Forever Diri sendiri Dokumentari 2004 Promised Land Rose 2004 The Libertine Elizabeth Malet  2005 Pride & Prejudice Jane Bennet  2005 Doom Dr. Samantha Grimm 2007 Fracture Nikki Gardner 2007 Fugitive Pieces Alex  2009  Helen  2009 Surrogates Maggie Greer 2009 Yesterday We Were in America Pencerita Dokumentari  2010 Burning Palms Dedra Davenport 2010 Jackboots on Whitehall Daisy Peranan suara 2010 Barney's Version Miriam Grant-Panofsky 2010 Made in Dagenham Lisa Hopkins  2011 The Organ Grinder's Monkey Rochelle Filem pendek 2011  Johnny English Reborn Kate Sumner 2011 The Big Year Jessica 2012 Wrath of the Titans Ratu Andromeda 2012 Jack Reacher Helen Rodin 2013 The Devil You Know Zoe Hughes  2013 The World's End Sam Chamberlain 2014 A Long Way Down Penny 2014 Hector and the Search for Happiness Clara 2014 What We Did on Our Holiday Abi 2014 Gone Girl Amy Elliott Dunne 2015 Return To Sender Miranda Wells

Televisyen
 Tahun Tajuk PerananNota 1998  Celia Filem televisyen 1999 Wives and Daughters Lady Harriet Cumnor 3 episod 2000 Trial & Retribution Lucy Episod: "Trial & Retribution IV Part 1" 2001 Love in a Cold Climate Fanny 2 episod 2002 Foyle's War Sarah Beaumont Episod: "The German Woman" 2008 The Tower Olivia Wynn Pilot 2009 Freefall Anna Filem 2011 Women in Love Gudrun Brangwen 2 episod 2015 Thunderbirds Are Go Lady Penelope Creighton-Ward Peranan suara

Pentas
 Tahun Tajuk Peranan 2002 Hitchcock Blonde The Blonde 2006 Summer and Smoke Alma Winemiller 2007 Gaslight Bella Manningham 2009 Madame de Sade Madame de Sade 2010 Hedda Gabler Hedda Gabler

Rujukan

Pautan luar



Category:Kelahiran 1979
Category:Pelakon filem Inggeris
Category:Pelakon pentas Inggeris
Category:Pelakon televisyen Inggeris
Category:Pelakon suara Inggeris
Category:Orang hidup
Category:Pelakon wanita Inggeris